VS000976
Datum: 1991-11-14T01:00:00.000+01:00
datum_sodbe_i_stopnje: 1999-03-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: zelo hudi primeri
odskodnina: 14,700.000 SIT
opombe: Vrhovno sodišče je v zadevi odločalo dvakrat. Z revizijsko odločbo II Ips 193/2001 je reviziji tožnika delno ugodilo in zvišalo odškodnino za telesne bolečine s 3,000.000 SIT na 4,000.000 SIT, odškodnino za duševne bolečine zaradi skaženosti pa s 300.000 SIT na 500.000 SIT. O višini odškodnine za duševne bolečine zaradi zmanjšanja življenjske aktivnosti je odločalo s sodbo II Ips 198/2004 in v celoti potrdilo odločitev višjega sodišča glede še spornega dela odškodnine. Ta tako skupno znaša 9,000.000 SIT. Revizijski odločbi sta povezani z odločbama sodišča prve stopnje z dne 25.3.1999 in 11.9.2002.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Zdravnik oftalmolog (specializant).

## Škodni dogodek

Prometna nesreča.

## Poškodba

Pretres možganov, zlom nosne kosti, postkomocionalni sindrom po možganski travmi, poškodbe solzilnega aparata in vek, oteženo dihanje zaradi frakture nosnega septuma, raztrganine jeter in vranice, zlom 7. in 8. rebra, izpah desnega kolka z okrušitvijo roba ponvice, poškodba peronalnega živca, deformirana artroza kolčnega sklepa z omejeno gibljivostjo lažje stopnje, odkrhnitev interkondilične eminence v desnem kolenu, ohlapnost kolenskega sklepa po poškodbi kapsule ter ligamentnega aparata A v eni smeri, številne manjše poškodbe. Okužba z virusom hepatitisa C (okužil se je s krvjo, dobljeno pri transfuziji).

## Telesne bolečine

4,000,000 SIT 14 dni hude bolečine, 20 dni srednje hude, 60 dni lažje; v bodoče bo trpel občasne bolečine.

#### Hospitalizacija

1 mesec in 20 dni – 2 operaciji v splošni anesteziji (pri eni so mu odstranili vranico); po odstranitvi vranice je nastopilo vnetje in nabiranje vnetne tekočine v predelu leve vranice; imel je levo bazalno pljučnico, prišlo je do motenj v prebavi, visoke temperature in splošne slabosti.

#### Nevšečnosti med zdravljenjem

Neprijetno odstranjevanje trde drene iz trebušne votline, zaraščenih šivov iz operativnih ran; ležati je moral 6 tednov; transfuzija krvi in krvnih derivatov, pri kateri se je okužil z virusom hepatitisa C. Imobilizacija poškodovanega kolka; uporaba bergel še 5 mesecev po nesreči.

## Strah

1,200.000 SIT Sekundarni strah, ki se je kazal kot zaskrbljenost za izid zdravljenja po številnih poškodbah in kot zaskrbljenost v zvezi z ugotovitvijo o kroničnem hepatitisu C.

## Zmanjšanje življenjske aktivnosti

9,000.000 SIT Zaradi telesnih poškodb je 65-odstotni invalid in ima v telesu stalno prisoten virus hepatitisa C. Zato ne more več opravljati težjih fizičnih del, odreči se je moral športnim aktivnostim in delu na vrtu. Prepovedano mi je delo v bližini organskih topil, izogibati se mora tudi ostalim snovem, ki bi lahko škodovale jetrom in alkoholu. Pri lažjem fizičnem delu potrebuje vmesne počitke. Delo oftalmologa (v času nesreče je bil specializant) lahko opravlja z omejitvami in s povečanim naporom, vmes pa mora počivati. Stalna negotovost, kdaj bo izbruhnil virus, mu povzroča nespečnost, konflikte v družinskem okolju, razdražljivost, depresivnost. Prišlo je do upada spolne sle in potence, kar je po eni strani posledica zdravljenja virusne okužbe, po drugi strani pa njegovega siceršnjega psihičnega stanja.

## Skaženost

500.000 SIT Vidne brazgotine v senčnem predelu desno, na zgornji veki desnega očesa z motnjo gibanja zrkla in astigmatizmom, na desni podlahti, na trebušni steni in na desnem kolku, premaknjen pa je tudi nosni pretin.

---

ZOR člen 200, 203